
Tisztelt Képviselő-testület!

Tárgy:
 A TISZTA JÖVŐÉRT Közhasznú Alapítvánnyal ellátási szerződés megkötése és forrás biztosítása
I. Előzmények

Budapest Főváros XIV. Kerület Zugló Önkormányzata (a továbbiakban: Önkormányzat) a TISZTA JÖVŐÉRT Közhasznú Alapítvánnyal (székhely: 1143 Budapest, Tábornok utca 11/B., adószám: 18096514-1-42, a továbbiakban: Alapítvány, képviselő: Gondi János elnök) 2021. január 1. és 2021. december 31. közötti időszakra a közösségi alapellátás, ezen belül alacsonyküszöbű ellátás biztosítására ellátási szerződést kötött (3. melléklet).

Az Alapítvány képviseletében eljáró Gondi János elnök kérelmében (4. melléklet) az ellátási szerződés ismételt megkötését kezdeményezte a 2022. évre vonatkozóan, tekintettel arra, hogy Zugló lakossága számára továbbra is hozzáférhetővé váljon a szenvedélybetegek részére az alacsonyküszöbű közösségi ellátás. Az ellátási szerződés megkötése esetén a szolgáltatás ellenértékeként az Alapítvány 6 000 000 forint támogatást kér. 
Az Alapítvány alacsonyküszöbű ellátás keretében biztosítja szolgáltatásait; éves szintű működési költsége 15 500 000 Ft. Az ellátás biztosításához 6 162 000 Ft bevételre van szükségük.  Az Alapítvány pályázati úton folyamatosan igyekszik a működéshez szükséges plusz forrásokat megteremteni, de a kábítószer-megelőzés, kezelés/ellátás területén – un. KAB - pályázatok nem kerülnek kiírása, amelyek korábban az Alapítvány bevételének 25%-át jelentették. 
Ahhoz, hogy az Alapítvány a bevételeit növelni tudja, további feladatok ellátását kell vállalnia, mint például az „elterelés”, amely tevékenységet a 2016. év óta folytatják.
II. Vélemények

Az Alapítvány által biztosított közösségi alapellátás, ezen belül a szenvedélybetegek alacsonyküszöbű ellátása az Önkormányzat önként vállalt feladata.

Az Alapítvány feladatának ellátásához a 2021. évben 5 500 000 Ft, a korábbi esztendőkben évenként 6 000 000 Ft támogatást biztosított az Önkormányzat. 
Az Alapítvány Zugló lakosai számára évek óta biztosítja az alacsonyküszöbű ellátást. Az átvállalt feladat elvégzéséről szakmai beszámolóját határidőre elkészítette, az illetékes szakmai bizottság megtárgyalta és elfogadta. A Gazdasági Főosztály felé az elszámolását határidőre rendelkezésére bocsátotta. A szolgáltatás a működése során mind a szakmai, mind a pénzügyi ellenőrzéseknek megfelelt. A szolgáltatást igénybevevők részéről az Önkormányzat irányába panasz nem érkezett, az Alapítványnál a jelenlegi feladat ellátásához adottak a személyi és tárgyi feltételek. Az Alapítvány által nyújtott szolgáltatás a szakma szabályainak megfelelően anonim jellegű (ezért nem vezetnek az ellátottakról lakcím szerint nyilvántartást), a beszámolók során kiderült, hogy számos zuglói fiatal keresi fel őket. Alapítvány számos zuglói iskolával együttműködött – amit a jelenlegi szabályok nem tesznek lehetővé -, és amely együttműködés fontos szerepet töltött be abban, hogy a fiatalok droghasználatát megelőzze.
Amennyiben a Képviselő-testület támogatja az Alapítványnak az előzményben leírt feladat ellátására az ellátási szerződés 1 éves időtartamra történő megkötését, úgy abban az esetben a 2022. évben 6 000 000 Ft forrás biztosítása szükséges. 
Az ellátási szerződés tervezetét az előterjesztés 2. melléklete tartalmazza.

A szociális igazgatásról és a szociális ellátásokról szóló 1993. évi III. törvény 122. §-a alapján a Képviselő-testület az ellátási szerződés megkötését, a szerződés módosítását, illetve megszüntetését nem ruházhatja át.
Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
Kérem a Tisztelt Képviselő-testületet, az előterjesztést megtárgyalni, az ellátási szerződés megkötéséről és az ellátandó feladatokhoz kapcsolódó határozat meghozataláról dönteni szíveskedjék.

III. Bizottsági vélemények

Az előterjesztést a Pénzügyi és Költségvetési Bizottság, a Jogi és Ügyrendi Bizottság és a Népjóléti Bizottság tárgyalja. 
IV. Döntési javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbség szükséges.

Budapest, 2021. október 29.

Szabó Rebeka


alpolgármester

Mellékletek felsorolása:

1. melléklet: Határozati javaslat
2. melléklet: Ellátási szerződés (tervezet) 
3. melléklet: Ellátási szerződés (hatályos)

4.  melléklet: Alapítvány elnökének kérelme

Az előterjesztést készítette: 
· Bondorné Gyurcsi Mária (Humánszolgáltatási Főosztály)
1. melléklet a 123-612/2021 előterjesztéshez

Budapest Főváros XIV. Kerület Zugló Önkormányzata Képviselő-testülete

..../2021. (
) önkormányzati határozata
a TISZTA JÖVŐÉRT Közhasznú Alapítvánnyal közösségi ellátás ezen belül az alacsonyküszöbű ellátást biztosító ellátási szerződés megkötéséről, forrás biztosításáról
Budapest Főváros XIV. Kerület Zugló Önkormányzatának Képviselő-testülete úgy dönt, hogy a közösségi alapellátás, ezen belül az alacsonyküszöbű ellátás biztosítása érdekében a TISZTA JÖVŐÉRT Közhasznú Alapítvánnyal ellátási szerződést köt a 2022. január 1. - 2022. december 31. közötti időszakra, és egyúttal felhatalmazza a polgármestert a 2. melléklet szerinti szerződés aláírására.  A Képviselő-testület felkéri a polgármestert, hogy a közösségi ellátás fedezetét, 6 000 000 Ft-ot - azaz hatmillió forintot - az Önkormányzat 2022. évi önkormányzati költségvetési rendeletébe tervezze be.

Határidő: 
2021. december 10. – az ellátási szerződés aláírására


2022. évi költségvetés elfogadása – a fedezet biztosítására 

Felelős:
Szabó Rebeka alpolgármester (a Gazdasági Főosztály és a Humánszolgáltatási Főosztály vezetője útján)

